William Lamb

William Lamb (1779–1848), 2. varakreivi Melbourne,  oli brittiläinen poliitikko, joka toimi Ison-Britannian sisäministerinä vuosina 1830–1834 ja pääministerinä vuonna 1834 ja uudelleen 1835–1841. Hän edusti whigejä. Lambin menestys politiikassa perustui hänen sosiaalisiin taitoihinsa; hänen poliittiset puheensa olivat usein sekavia.Encyclopedia Britannica 1911

Kun kuningatar Viktoria nousi valtaan 18-vuotiaana, häntä 40 vuotta vanhempi valtiomies Lamb ohjasi nuorta kuningatarta valtiomiestaidoissa ja vietti useita tunteja päivässä kuningattaren seurassa pääministerin ja yksityissihteerin ominaisuudessa. Victorian Web

Lambin puoliso oli kirjailija Caroline Lamb.Lamb 2. Caroline, Tietosanakirja osa 5, palsta 487, Tietosanakirja Osakeyhtiö 1913 Lordi Melbourne oli kiinnostunut kirjallisuudesta, ja hänestä tuli lukeneisuutensa ansiosta antiikin kirjailijoiden ja kirkkoisien asiantuntija. 

Melbournen kaupunki Australiassa on nimetty Lambin mukaan.Melbourne City Guide 

 Lähteet 

Luokka:Yhdistyneen kuningaskunnan pääministerit
Luokka:Royal Societyn jäsenet
Luokka:Vuonna 1779 syntyneet
Luokka:Vuonna 1848 kuolleet